Candidatul opoziţiei la alegerile prezidenţiale din Congo a murit de Covid chiar în ziua alegerilor.
Guy Brice Parfait Kolelas a murit, la 60 de ani, după ce s-a infectat cu Covid. El era principalul candidat al opoziţiei la alegerile din Republica Congo. A murit duminică, în ziua votului.
Principalul candidat al opoziţiei la alegerile prezidenţiale din Republica Congo, Guy Brice Parfait Kolelas, a murit după ce s-a infectat cu coronavirus, relatează The Guardian. Avea 60 de ani.Kolelas a murit duminică, în timp ce era dus în Franţa pentru a fi tratat, a declarat directorul său de campanie luni, la o zi după alegerile prezidenţiale.Kolelas era văzut ca principalul rival al lui Denis Sassou Nguesso, 77 de ani, care este aşteptat să câştige votul de duminică. În ziua alegerilor, Kolelas a postat un clip video. El a declarat că se "luptă cu moartea".Nu este prima oară când Kolelas a candidat pentru funcţia de preşedinte. S-a clasat pe locul al doilea în 2016, cu un procentaj de 15% din voturile exprimate. El era singurul candidat cu şanse reale, rămas în lupta cu actualul şef al statului."Mergeţi şi votaţi pentru schimbare, pentru a nu fi luptat degeaba", le spune Kolelas simpatizanţilor săi.